stanford-oval/wikipedia huggingface dataset:
ขยะอิเล็กทรอนิกส์
ธาตุที่มีอยู่ในขยะอิเล็กทรอนิกส์ > ตัวอย่างอุปกรณ์ที่มีธาตุเหล่านี้

อุปกรณ์อิเล็กทรอนิกส์แทบทั้งหมดจะมีตะกั่วและดีบุก (จากการบัดกรี) และทองแดง (จากสาย และลายวงจรพิมพ์) แม้ว่าการบัดกรีแบบไม่ใช้ตะกั่วตะแพร่หลายรวดเร็วในปัจจุบันก็ตาม
ตะกั่ว : ลวดบัดกรี จอมอนิเตอร์ CRT (ตะกั่วในแก้ว) แบตเตอรี่ตะกั่ว-กรด
ดีบุก : ลวดบัดกรี
ทองแดง : สายทองแดง ลายทองแดงบนแผ่นวงจรพิมพ์
อะลูมิเนียม : สินค้าอิเล็กทรอนิกส์เกือบทั้งหมดจะใช้กำลังไฟฟ้ามากกว่าสองสามวัตต์ จึงต้องใช้แผ่นครีบระบายความร้อน (heatsink)
เหล็ก : โครงเหล็กกล้า, ตัวถัง ชิ้นส่วนภายนอก
ซิลิกอน : แก้ว ทรานซิสเตอร์ ไอซี แผ่นวงจรพิมพ์
นิกเกิล แคดเมียม : แบตเตอรี่นิกเกิล-แคดเมียมแบบชาร์จได้
ลิเทียม : แบตเตอรีลิเทียม-ไอออน
สังกะสี : ชุบส่วนเหล็กกล้า
ทองคำ : ชุบขั้วต่อ, เดิมใช้ในอุปกรณ์คอมพิวเตอร์
อะเมริเซียม : เตือนควัน (แหล่งกัมมันตรังสี)
เจอร์เมเนียม : ในทศวรรษ 1950 – 1960 มีการใช้อุปกรณ์อิเล็กทรอนิกส์ที่ใช้ทรานซิสเตอร์มาก
ปรอท : หลอดฟลูออเรสเซนต์ (มีการใช้งานที่หลากหลาย) สวิตช์เอียง (tilt switches), เกมพินบอลล์, ที่กดกริ่งประตูแบบเชิงกล
กำมะถัน : แบตเตอรี่ตะกั่ว-กรด
คาร์บอน : เหล็กกล้า พลาสติก รีซิสเตอร์ ในอุปกรณ์อิเล็กทรอนิกส์แทบทุกชิ้น
แหล่งข้อมูลอื่น

Basel Action Network - International e-waste watchdog organization
Silicon Valley Toxics Coalition เก็บถาวร 2007-09-23 ที่ เวย์แบ็กแมชชีน
E-Cycle Environmental - California e-waste recycling company Accountable computer, electronics, e-waste pick-up, removal and recycling.
e-Waste Guide A knowledge base for the sustainable recycling of eWaste
e-Waste Guide South Africa e-Waste recycling project in South Africa
European Commission WEEE page
RoHS directive (PDF)
WEEE directive (PDF)
US EPA's 'eCycling' Program
California electronic waste fee เก็บถาวร 2006-10-14 ที่ เวย์แบ็กแมชชีน
Inside the Digital Dump เก็บถาวร 2008-06-10 ที่ เวย์แบ็กแมชชีน, a photoessay from Foreign Policy Magazine
BBC Article "Gadget recycling foxes consumers"
Greenpeace Electronic Waste Campaign เก็บถาวร 2010-05-20 ที่ เวย์แบ็กแมชชีน
Greener Computing - covers eWaste and other green computing issues
Recent 'bust' illuminates underground electronics export business in Canada เก็บถาวร 2008-01-03 ที่ เวย์แบ็กแมชชีน Canada.com accessed December 22, 2006
Oregon's eWaste law, approved in 2007 เก็บถาวร 2007-11-02 ที่ เวย์แบ็กแมชชีน
ขี้โรคแห่งเอเชีย

วลีคำว่า "ขี้โรคแห่งเอเชีย" หรือ "คนป่วยแห่งเอเชีย" (อังกฤษ: Sick man of Asia) เป็นคำใช้เรียกประเทศจีนอย่างดูถูกดูแคลนในช่วงปลายคริสต์ศตวรรษที่ 19 ถึงช่วงต้นคริสต์ศตวรรษที่ 20 เมื่อประเทศจีนได้ตกอยู่ในสภาพอ่อนแอถูกรุกรานและถูกขูดรีดเอาเปรียบจากเหล่าประเทศมหาอำนาจชาติตะวันตกและญี่ปุ่น ที่ใช้ลัทธิล่าอาณานิคมหรือจักรวรรดินิยมมาคุกคาม เริ่มตั้งแต่เหตุการณ์สงครามฝิ่นกับจักรวรรดิอังกฤษทำให้ประเทศจีนต้องถูกบังคับให้ลงนามในสนธิสัญญาไม่เป็นธรรมที่ถูกเอารัดเอาเปรียบ ความรู้สึกต่ำต้อยและอัปยศอดสูของชาวจีนปิดท้ายจนถึงขีดสุดเมื่อจักรวรรดิญี่ปุ่นได้รุกรานประเทศจีนในช่วงสงครามโลกครั้งที่สอง
คำวลีดังกล่าวได้เป็นที่ดูถูกเหยียดหยามชาวจีนโดยเฉพาะของชาวตะวันตกและชาวญี่ปุ่น จนกระทั่งปัจจุบันคนจีนจำนวนมากยังไม่ลืมประวัติศาสตร์ในยุคดังกล่าว มีการเรียนรู้สั่งสอนถ่ายทอดจากรุ่นสู่รุ่นเพื่อให้คนจีนรุ่นใหม่ไม่ลืมช่วงเวลาอันแสนอัปยศขมขื่น ถือเป็นบทเรียนที่ชาวจีนทั่วโลกมักจะตระหนักจดจำอยู่เสมอ
ดูเพิ่ม

คนป่วยแห่งยุโรป
ศตวรรษแห่งความอัปยศ
ขี้เปียก

ขี้เปียก (อังกฤษ: smegma) คือ เซลล์เยื่อบุที่หลุดลอก ไขมันผิวหนังและความชื้นรวมกัน เกิดขึ้นทั้งในอวัยวะสืบพันธุ์สัตว์เลี้ยงลูกด้วยนมเพศเมียและเพศผู้
คือคราบตะกรันที่เกาะตามอวัยวะเพศชาย เป็นส่วนผสมของเซลล์ที่ตายแล้วและมูกเมือกซึ่งมักจะติดอยู่บริเวณคอขอตใต้ผิวหนังองคชาต และเป็นแหล่งสะสมของเชื้อแบคทีเรีย เมื่อผสมเข้ากับสารคัดหลั่งจากต่อมต่าง ๆ เช่น ต่อม Tyson Gland และเหงื่อไคลที่อยู่บริเวณส่วนปลายของอวัยวะเพศชายแล้ว จึงทำให้ขี้ไคลบริเวณดังกล่าวมีลักษณะเปียกชื้น จึงเรียกกันว่า "ขี้เปียก" ซึ่งจะมีกลิ่นเหม็นเฉพาะตัว และเป็นแหล่งสะสมเชื้อโรคได้เป็นอย่างดี เนื่องจากส่วนปลายขององคชาตยังไม่เปิดออกมาเลยมีเศษความสกปรกหมักหมมอยู่เป็นจำนวนมาก ซึ่งเมื่อมีการอักเสบอาจทำให้ติดเชื้อได้ โดยคราบชนิดนี้จะมีในผู้หญิงเช่นกัน
การทำความสะอาด

ขี้เปียกหากไม่ชำระล้างให้สะอาดก่อนลงมือปฏิบัติกิจกรรมทางเพศ จะตกลงไปภายในช่องคลอดของฝ่ายหญิงในระหว่างที่ร่วมรักกัน เมื่อตกลงไปภายในก็จะไปกองอยู่บนปากมดลูกของฝ่ายหญิง ทำให้เกิดการระคายเคืองเป็นประจำสม่ำเสมอ นานไป ๆ ก็จะทำให้เซลล์ของผิวบริเวณปากมดลูกเปลี่ยนแปลงกลายไปเป็นเซลล์มะเร็งปากมดลูกได้ และมีงานวิจัยพบว่าตัว Smegma เองก็เป็นสารก่อมะเร็งองคชาตได้ด้วย
ควรทำความสะอาดด้วยการดึงหนังหุ้มองคชาตให้ร่นขึ้นมาจนถึงคอขอต และใช้สบู่ถูให้คราบหลุดออกและล้างออกด้วยน้ำสะอาด หรือจะทำความสะอาดไปพร้อมกับการอาบน้ำทุกครั้งก็ได้ เพราะเพียงแค่ปัสสาวะเพียงหยดหรือ 2 หยดที่เหลือไว้ เมื่อรวมกับเหงื่อไคลก็เกิดขี้เปียกได้
ขี้ครอก

| ขี้ครอก |
| --- | --- |

Urena lobata

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Malvaceae
สกุล:: Urena
สปีชีส์:: U.  lobata

ขี้ครอก (อังกฤษ: Caesar weed, Hibiscus burr, Jute africain ; ชื่อวิทยาศาสตร์: Urena lobata L.) ชื่ออื่นๆของขี้ครอก คือ ขมดง ชบาป่า บอเทอ ปะเทาะ ปอเส้ง ปูลุ เส้ง หญ้าผมยุ้ง หญ้าอียู หญ้าหัวยุ่ง นางนวล จัดอยู่ในวงศ์ Malvaceae ขี้ครอกเป็นพืชมีพิษ หนามมีขนทำให้ระคายเคือง ทุกส่วนของลำต้นถ้ารับประทานเป็นพิษต่อหัวใจทำให้หมดความรู้สึก
ขี้ครอกเป็นไม้พุ่มขนาดเล็ก สูงประมาณ 1 - 2 เมตร เปลือกเหนียว ลำต้นสีเขียวแกมเทา มีขนรูปดาวปกคลุมตลอดลำต้น ยอดอ่อน ใบและก้านใบ ใบ เป็นใบเดี่ยวมีการเกาะติดของใบบนต้นเรียงตัวแบบสลับ ใบรูปไข่ ปลายใบเว้าเป็น 3 พู ปลายแต่ละพูมนหรือแหลม โคนใบมน ขอบใบหยักแบบฟันเลื่อย แผ่นใบเป็นคลื่นมีขนสากมือ มีหูใบ 1 คู่ รูปรี ดอกเดี่ยว เกิดที่ซอกใบ สีชมพูแกมม่วง กลีบดอกรูปไข่กลับ 5 กลีบ กลีบเลี้ยง 5 กลีบ กลีบประดับ 5 กลีบ เกสรเพศผู้จำนวนมากสีชมพูม่วง ก้านชูสีขาวนวลรวมกันเป็นหลอดหุ้มเกสรเพศเมียไว้ ปลายเกสรแยกเป็น 10 ก้านสั้นๆ ส่วนปลายเป็นตุ่ม ผล ทรงกลมแป้นแบ่งเป็น 5 พู ผิวผลมีหนามแข็งสั้นและมีน้ำเหนียวติด เมล็ด รูปไตสีน้ำตาล มีพูละ 1 เมล็ด
การป้องกันและกำจัด

ใช้วิธีการเขตกรรม เช่น ถาก ตัด ให้สั้นไม่ให้ออกดอก หรือขุดทิ้ง
ใช้สารเคมีต่างๆ เช่น โดเรมี (2,4-ดี ไอโซบิวทิล เอสเทอร์), อามีทรีน (อามีทรีน), ทัชดาวน์ (ไกลโฟเสต, ไตรมีเซียมซอลต์), ไกลโพเซต 16 (ไกลโพเซต ไอโซโพรพิลแอมโมเนียม)
ขั้นตอนวิธีของทาร์จัน

ขั้นตอนวิธีของทาร์จัน (อังกฤษ: Tarjan's algorithm) คือขั้นตอนวิธีสำหรับการหา strongly connected components แต่ละ component บน directed graph ซึ่งถูกคิดค้นโดย โรเบิร์ด ทาร์จัน(Robert Tarjan)
connected graph คือ กราฟที่มีวิถีระหว่าง vertex ใดๆไปยังทุกๆ vertex ภายในกราฟ
strongly connected graph คือ directed graph ที่มีวิถีระหว่าง vertex ใดๆไปยังทุกๆ vertex ภายในกราฟ
strongly connected component คือ strongly connected graph ที่เป็นกราฟย่อยของกราฟใหญ่
แนวคิด

แนวคิดของขั้นตอนวิธีของทาร์จันจะเริ่มจาก vertex เริ่มต้น(v0) ซึ่งเป็น vertex เริ่มต้น ซึ่งสามารถเป็น vertex ใดๆก็ได้ภายในกราฟ จากนั้นจะเข้าถึง (traverse) แต่ละ vertex โดยใช้วิธีการ Depth-First Search (DFS) เข้าสู่ adjacent vertex ต่อไป โดยจะไม่มีการ traverse vertex ซ้ำ, ตัวอย่างเช่น หาก vertex v1 ถูก traverse ไปแล้ว จะไม่มีการ traverse v1 ซ้ำอีกครั้ง , โดยการหา strongly connected components จะหาจากการระบุ vertex แรกที่พบจากการ Depth-first search ของแต่ละ strongly connected component โดยจะเรียก vertex ดังกล่าวว่า "root" (เนื่องจากการใช้ Depth-first search จะเป็นการเข้าถึงต้นไม้ย่อย (subtree) แต่ละต้นภายในกราฟ ดังนั้น vertex แรกที่อยู่ใน strongly connected component ที่พบจากการ Depth-first search จึงเป็น vertex ที่บอกว่า vertex ต่อไปอยู่ใน strongly connected component ด้วย จึงเรียก vertex ดังกล่าวว่า "root") แต่ปัญหาของ Tarjan's algorithm คือจะรู้ได้อย่างไรว่า vertex ใดเป็น root ของแต่ละ strongly connected component บ้าง จึงมีการใช้กองซ้อน (stack) และปม (Node) ในการช่วยแก้ไขปัญหาดังกล่าว
การสร้างปม ซึ่งแต่ละปม จะแทนแต่ละ vertex โดยภายในปม จะเก็บข้อมูล 2 ตัว คือ
(int) index : เก็บหมายเลข vertex ซึ่งเป็นหมายเลขตัวแทน vertex แต่ละ vertex
(int) lowlink : เก็บหมายเลข vertex (index) ของ vertex ที่เป็น root ของ vertex นี้
การใช้ stack จะมีการแบ่ง vertex ทั้งหมดของกราฟ ออกเป็น 2 ส่วน คือ
1. vertex ที่อยู่ใน stack : stack จะเก็บ vertex ต่างๆที่กำลังถูก traverse (เข้าถึง) ในขณะนี้
2. vertex ที่อยู่นอก stack : เป็น vertex ที่ถูก traverse เสร็จเรียบร้อยแล้ว หรือยังไม่ถูก traverse เลย
การทำงานขั้นตอนวิธีของทาร์จัน จะใช้วิธี Depth-first search แต่ละ vertex ไปยัง adjacent vertices ที่ยังไม่ถูก traverse ในรูปแบบของการ recursive โดยมีเงื่อนไขว่า [ให้ v คือ vertex ปัจจุบัน และ v' คือ adjacent vertex ของ v]
1. หากพบว่า adjacent vertex คือ vertex ที่ยังไม่ถูก traverse : ให้ traverse adjacent vertex นั้นก่อน จากนั้น set ค่า lowlink ของ vertex ปัจจุบันเป็นค่าที่น้อยกว่าระหว่างค่า lowlink ของ v กับค่า lowlink ของ v'
2. หากพบว่า adjacent vertex คือ vertex ที่กำลังถูก traverse หรืออยู่ภายใน stack : จะแสดงว่ามี cycle ภายในกราฟ ซึ่งทำให้เกิด strongly connected component , ให้ vertex ปัจจุบันมีค่า lowlink ของ vertex ปัจจุบันเป็นค่าที่น้อยกว่าระหว่างค่า lowlink ของ v กับค่า index ของ v'
รหัสเทียมแสดงการทำงานส่วนที่ 1

1    for all (v' is adjacent to v) do	           // ทุก v' ที่เป็น adjacent vertex ของ v
 2       if (v' is not traversed)                  // v' ยังไม่ถูก traverse
 3          tarjan(v') 		                   // traverse v'
 4          v.lowlink = min(v.lowlink, v'.lowlink)
 5       elseif (v' in Stack)          		   // v' กำลังถูก traverse (ยังคงถูกเก็บอยู่ใน stack)
 6          v.lowlink = min(v.lowlink, v'.index)
เมื่อเสร็จสิ้นการทำงานดังกล่าวจะพบว่า หากมี strongly connected component ค่า lowlink จะมีค่าเป็นหมายเลขของ root vertex ของ strongly connected component นั้น ดังนั้นหาก vertex ใดมีค่า lowlink จะมีค่าเท่ากับหมายเลขของ vertex นั้น แสดงว่า vertex นั้นเป็น root ของ strongly connected component นั้น จึงทำการ pop vertex ใน stack ออกมาเพื่อแสดงผล (print) ว่ามี vertex ใดภายใน strongly connected component นี้บ้าง ซึ่งจะ pop ค่าออกมาจนกระทั่งพบ vertex ตนเอง จึงหยุด pop ค่าออกจาก stack
รหัสเทียมแสดงการทำงานส่วนที่ 2

1    if (v.lowlink == v.index)     //  v เป็น SCC หรือไม่
 2       print "SCC : "
 3       repeat
 4          v' = stack.pop	    // ให้ v' เป็น vertex ที่ถูก pop ออกมาจาก stack
 5          print v'		    // แสดงหมายเลข vertex v' ทางจอภาพ
 6       until (v' == v)	    // หาก vertex ที่ถูก pop ออกมาเป็น vertex ตนเอง ให้หยุด pop
ตัวอย่าง

• การอธิบายแนวคิดนี้ จะใช้สัญลักษณ์สีเพื่อประกอบความเข้าใจ ได้แก่
vertex สีขาว : แทน vertex ที่ยังไม่ถูก traverse
vertex สีเทา : แทน vertex ที่ยังกำลังถูก traverse ในขณะนี้ (อยู่ใน stack)
vertex สีดำ : แทน vertex ที่ยังถูก traverse เสร็จเรียบร้อยแล้ว
1.มีกราฟ G ที่มีทั้งหมด 7 vertices (v0 - v6)
2.เริ่มทำการ Depth-first search จาก v0 โดยเริ่มต้น index และ lowlonk ของแต่ละ vertex จะมีค่าเท่ากับหมายเลข vertex ของตนเอง ซึ่ง v0 จะมีค่า index และ lowlink เท่ากับ 0 จะเห็นว่าขณะนี้มีการ traverse v0 จึงให้ v0 เป็นสีเทา (push ลง stack)
3.ทำการ Depth-first search ไปยัง adjacent vertex ของ v0 นั่นคือ v1 และ v3 ตามลำดับ เริ่มจาก traverse v1 และ set ค่า ให้กับ index และ lowlink ให้เท่ากับหมายเลข vertex ของตนเอง
4.จากนั้น Depth-first search ไปยัง adjacent vertex ของ v1 นั่นคือ v2 เริ่มจาก traverse v2 และ set ค่า ให้กับ index และ lowlink ให้เท่ากับหมายเลข vertex ของตนเอง
5.จากนั้น Depth-first search ไปยัง adjacent vertex ของ v2 นั่นคือ v1 ซึ่งเป็น vertex ที่กำลังถูก traverse จึงเปรียบเทียบค่าน้อยกว่าระหว่างค่า lowlink ของ v2 กับค่า index ของ v1 ให้เป็นค่า lowlink ของ v2
6.v2 ไม่มี adjacent vertex อื่น จึงตรวจสอบว่า index กับ lowlink ของ v2 มีค่าเท่ากันหรือไม่ แน่นอนว่าไม่เท่ากัน การ Depth-first search จึงกลับไปที่ v1 และตรวจสอบในทำนองเดียวกัน พบว่า index กับ lowlink ของ v1 มีค่าเท่ากัน จึง pop vertex บนสุดออกมาจาก stack คือ v2 (กลายเป็นสีดำ) นำ v2 แสดงออกบนหน้าจอ (SCC : v2)
7.pop vertex ออกจาก stack จนกระทั่งพบว่า vertex ที่ pop ออกมาคือ vertex ปัจจุบัน (v1) จากนั้นหยุดการ pop (SCC : v2 , v1)
8.กลับมาพิจารณาการ Depth-first search adjacent vertex ถัดไปของ v0 คือ v3
9.ในทำนองเดียวกับ v0 , v3 จะทำการ Depth-first search ตามแต่ละ adjacent vertex คือ v4 และ v5 ตามลำดับ
10.v4 จะทำการ Depth-first search ตามแต่ละ adjacent vertex คือ v5 และ v6 ตามลำดับ
11.v5 จะทำการ Depth-first search ไปยัง v0 ซึ่งเป็น vertex ที่กำลังถูก traverse หรืออยู่ใน stack ขณะนี้ จึงทำการเปรียบเทียบค่าน้อยกว่าระหว่างค่า lowlink ของ v5 กับค่า index ของ v0 ให้เป็นค่า lowlink ของ v5
12.v5 ไม่มี adjacent vertex อื่น จึงกลับมาพิจารณา v4 และกำหนดค่า lowlink ของ v4 เป็นค่าที่น้อยกว่าระหว่างค่า lowlink ของ v4 กับค่า lowlink ของ v5
13.จากนั้น Depth-first search adjacent vertex ของ v4 ถัดไปคือ v6
14.v6 ไม่มี adjacent vertex ใดเลย และพบว่า index กับ lowlink ของ v6 มีค่าเท่ากัน จึง pop vertex บนสุดออกมาจาก stack และพบว่า vertex นั้นคือ v6 จึงแสดงผล strongly connected component ที่มีเพียง v6 เท่านั้นภายใน component นี้ (SCC : v6)
15.กลับมาพิจารณาที่ v4 พบว่าไม่พบ adjacent vertex อื่น จึงกลับไปพิจารณาที่ v3 โดย v3 จะเปรียบเทียบนำค่าที่น้อยกว่าระหว่างค่า lowlink ของ v3 กับค่า lowlink ของ v4 และนำมาใส่ในค่า lowlink ของ v3
16.v3 ที่มี adjacent vertex อื่นอีกคือ v5 แต่ v5 ที่ถูก traverse ไปแล้วจึงไม่ traverse v5 อีกครั้ง และกลับไปพิจารณาที่ v0 (ไม่มี adjacent vertex อื่นแล้ว) ซึ่งพบว่า index กับ lowlink ของ v0 มีค่าเท่ากัน จึง pop vertex ออกจาก stack จนกว่าจะเจอ vertex ตนเอง พร้อม print ค่า vertex ต่างๆออกมาแสดงเป็น strongly connected component อีกส่วนหนึ่ง (SSC : v5 , v4 , v3 , v0)
รหัสเทียมแสดงการทำงานทั้งหมด

1      Input: Graph G = (V, E), Start node v0
 2      index = 0                       // DFS node number counter
 3      S = empty                       // An empty stack of nodes
 4      tarjan(v0)                      // Start a DFS at the start node
 5
 6      procedure tarjan(v)
 7      v.index = index               // Set the depth index for v
 8      v.lowlink = index
 9      index = index + 1
 10     S.push(v)                     // Push v on the stack
 11     forall (v, v') in E do        // Consider successors of v
 12         if (v'.index is undefined)  // Was successor v' visited?
 13             tarjan(v')                // Recurse
 14             v.lowlink = min(v.lowlink, v'.lowlink)
 15         elseif (v' in S)            // Is v' on the stack?
 16             v.lowlink = min(v.lowlink, v'.index)
 17     if (v.lowlink == v.index)     // Is v the root of an SCC?
 18         print "SCC:"
 19         repeat
 20             v' = S.pop
 21             print v'
 22         until (v' == v)
รหัสแสดงการทำงานของภาษาจาวา

1      import java.util.ArrayList;
 2      public class Tarjan {
 3          private int index = 0;
 4          private ArrayList<Node> stack = new ArrayList<Node>();
 5          private ArrayList<ArrayList<Node>> SCC = new ArrayList<ArrayList<Node>>();
 6
 7          public ArrayList<ArrayList<Node>> executeTarjan(AdjacencyList graph){
 8              SCC.clear();
 9              index = 0;
 10             stack.clear();
 11             if(graph != null){
 12                 List<Node> nodeList = new ArrayList<Node>(graph.getSourceNodeSet());
 13                 if(nodeList != null){
 14                     for (Node node : nodeList){
 15                         if(node.index == -1){
 16                             tarjan(node, graph);
 17                         }
 18                     }
 19                 }
 20             }
 21             return SCC;
 22         }
 23
 24         private ArrayList<ArrayList<Node>> tarjan(Node v, AdjacencyList list){
 25             v.index = index;
 26             v.lowlink = index;
 27             index++;
 28             stack.add(0, v);
 29             for(Edge e : list.getAdjacent(v)){
 30                 Node n = e.to;
 31                 if(n.index == -1){
 32                     tarjan(n, list);
 33                     v.lowlink = Math.min(v.lowlink, n.lowlink);
 34                 }else if(stack.contains(n)){
 35                     v.lowlink = Math.min(v.lowlink, n.index);
 36                 }
 37             }
 38             if(v.lowlink == v.index){
 39                 Node n;
 40                 ArrayList<Node> component = new ArrayList<Node>();
 41                 do{
 42                     n = stack.remove(0);
 43                     component.add(n);
 44                 }while(n != v);
 45                 SCC.add(component);
 46             }
 47             return SCC;
 48         }
 49    }
ขั้วโลกเหนือ

ขั้วโลกเหนือภูมิศาสตร์
ขั้วโลกเหนือ (อังกฤษ: North Pole) หรือ ขั้วโลกเหนือภูมิศาสตร์ (อังกฤษ: Geographical North Pole) เป็นจุดบนผิวโลกในซีกโลกเหนือที่ตั้งฉากกับแกนหมุดของโลก บางครั้งเรียกว่าขั้วโลกเหนือจริง (True North) เพื่อแยกกับขั้วโลกเหนือแม่เหล็ก
ขั้วโลกเหนือเป็นจุดเหนือสุดของโลกและอยู่ตรงข้ามกับขั้วโลกใต้ตามแนวทะแยง มีการกำหนดให้ขั้วโลกเหนืออยู่ตรงกับละติจูด 90 องศาเหนือ ที่ขั้วโลกเหนือทุกทิศทางจะเป็นทิศใต้ การที่เส้นลองจิจูดทุกเส้นต้องผ่านขั้วโลกเหนือเราจึงสามารถกำหนดให้เป็นค่าลองจิจูดองศาใดก็ได้ ภายในวงกลมละติจูด 90° แคบ ๆ นั้นทวนเข็มนาฬิกาคือทิศตะวันออกส่วนตามเข็มนาฬิกาคือทิศตะวันตก ขั้วโลกเหนือเป็นจุดศูนย์กลางของซีกโลกเหนือ แผ่นดินที่ใกล้กับขั้วโลกเหนือที่สุดคือเกาะคาเฟอคลูเปิน อันเป็นเกาะที่อยู่นอกชายฝั่งทางเหนือของเกาะกรีนแลนด์ เกาะครัฟเฟเคเบนนั้นห่างจากขั้วโลกเหนือราว 700 กม. ที่อยู่อาศัยถาวรที่อยู่ใกล้ที่สุดคืออะเลิร์ท นูนาวุต ประเทศแคนาดาซึ่งห่างจากขั้วโลกเหนือราว 817 กม.
ขั้วโลกใต้นั้นอยู่ในแผ่นดิน แต่ว่าขั้วโลกเหนือนั้นอยู่กลางมหาสมุทรอาร์กติกที่เป็นน่านน้ำปกคลุมด้วยน้ำแข็งทะเลเกือบถาวร ใน ค.ศ. 2007 มีร์เรือดำน้ำสัญชาติรัสเซียวัดความลึกของทะเลที่ขั้วโลกเหนือได้ที่ 4,261 ม. และวัดได้ 4,087 ม. จากเรือยูเอสเอส นอติลุสใน ค.ศ. 1958 การที่มีลักษณะภูมิประเทศเช่นนี้ทำให้ไม่สามารถสร้างสถานีถาวรที่ขั้วโลกเหนือได้ อย่างไร้ก็ตามสหภาพโซเวียตหรือรัสเซียในเวลาต่อมา ได้สร้างสถานีลอยน้ำแข็งเป็นประจำเกือบทุกปีตั้งแต่ ค.ศ. 1937 ซึ่งบางแห่งได้ลอยผ่านและใกล้กับขั้วโลกมาก ตั้งแต่ ค.ศ. 2002 เป็นต้นมารัสเซียได้สร้างแคมป์บาเนียวใกล้กับขั้วโลกเป็นประจำทุกปี
การพยายามพิชิตขั้วโลกเหนือเริ่มขึ้นในปลายศตวรรษที่ 19 โดยมีสถิติที่ถูกบันทึกไว้หลายครั้ง การเดินทางถึงขั้วโลกเหนือโดยไม่ประสบปัญหาเกิดขึ้นครั้งแรกในปี 1926 การสำรวจครั้งนี้เดินทางโดยการใช้เรือเหาะนอร์ส บินสำรวจ คณะเดินทางชุดนี้มีทั้งหมด 16 คนโดยนับรวมรูอาล อามึนเซินผู้เป็นหัวหน้าคณะสำรวจด้วย
ดูเพิ่ม

ขั้วโลกใต้
มหาสมุทรอาร์กติก
| ด ค กภูมิภาคหลักและอนุภูมิภาคของโลก |
| --- | --- |
ทวีปแอฟริกา:  เมดิเตอร์เรเนียน  สะฮารา เหนือ อัลมัฆริบ  ตะวันออกกลาง  ตะวันออกกลางและแอฟริกาเหนือ  อัลมัชริก  ใต้สะฮารา ตะวันตก  ตะวันออก จะงอย  เกรตเลกส์  กลาง  ใต้  เกาะ 
ทวีปอเมริกา:  เหนือ แปซิฟิกตะวันตกเฉียงเหนือ  ตะวันออกเฉียงเหนือของสหรัฐ  นิวอิงแลนด์  ตะวันตกกลาง  ตอนกลางของแอตแลนติก  ตะวันตกของสหรัฐ  ตะวันตกเฉียงใต้  รัฐแห่งขุนเขา  ใต้ตอนกลางของสหรัฐ  ใต้ของสหรัฐ  ชายฝั่งตะวันออก  ชายฝั่งตะวันตก  ไบเบิลเบลต์  แอปพาเลเชีย  เกรตเลกส์  ตะวันออกของแคนาดา  ตะวันตกของแคนาดา  Canadian Prairies  เหนือของแคนาดา  แอตแลนติกของแคนาดา  เหนือของเม็กซิโก  เอริโดอเมริกา  แคริบเบียน  หมู่เกาะเวสต์อินดีส  กลาง  ตอนกลาง  มีโซอเมริกา  แองโกล  ฝรั่งเศส  ลาติน ไอบีเรีย ฮิสแปนิก  โปรตุเกส  ลาตินอเมริกาและแคริบเบียน 
ทวีปอเมริกาใต้:  กรวยใต้  เหนือ (รัฐเกียนา)  หมู่เกาะเวสต์อินดีส  ปาตาโกเนีย  แอมะซอน  ลาตินอเมริกาและแคริบเบียน 
ทวีปเอเชีย:  กลาง ทะเลอารัล  ทะเลทรายอารัลคุม  ทะเลแคสเปียน  ตะวันออกไกล แปซิฟิกเอเชีย รัสเซียตะวันออกไกล  ตะวันออก ตะวันออกเฉียงเหนือ  เอเชียชั้นใน เกรตเตอร์เอเชียกลาง  ตะวันออกเฉียงใต้ ภาคพื้นทวีป  ภาคพื้นสมุทร  เหนือ ไซบีเรีย  ยูรัล  ใต้ รัฐหิมาลัย  อนุทวีปอินเดีย  ตะวันตก ลิแวนต์ ทะเลเดดซี  เมดิเตอร์เรเนียน  เกรตเตอร์อิหร่าน ที่ราบสูงอิหร่าน  คาบสมุทรอาหรับ  คอเคซัส คอเคซัสใต้  ตะวันออกกลาง ตะวันออกกลางและแอฟริกาเหนือ  ตะวันออกใกล้  อัลมัชริก  เอเชียแปซิฟิก 
ทวีปยุโรป:  กลาง  เหนือ บอลติก  บริติชไอลส์  นอร์ดิก  ตะวันตกเฉียงเหนือ  สแกนดิเนเวีย คาบสมุทรสแกนดิเนเวีย  ตะวันออก ตะวันออกเฉียงใต้  บอลข่าน  คอเคซัส คอเคซัสใต้  คอเคซัสเหนือ  รัสเซียตอนใต้  รัสเซียยุโรป  ใต้ ไอบีเรีย  อิตาลี คาบสมุทรอิตาลี  บอลข่าน  ตะวันออกเฉียงใต้  เมดิเตอร์เรเนียน  ตะวันออกกลาง  ตะวันตก แอตแลนติก  กลุ่มประเทศแผ่นดินต่ำ  ตะวันตกเฉียงเหนือ  เยอรมัน  โรแมนซ์  เซลติก  สลาฟ 
โอเชียเนีย:  ออสตราเลเชีย ออสเตรเลีย  เกาะนิวกินี  ทวีปซีแลนเดีย  เกาะในแปซิฟิก ประเทศไมโครนีเชีย  เมลานีเชีย  พอลินีเชีย 
ขั้วโลก:  แอนตาร์กติก  อาร์กติก 
มหาสมุทร:  โลก (ทะเล)  แอนตาร์กติก/ใต้ การบรรจบกัน  อาร์กติก  แอตแลนติก  อินเดีย  แปซิฟิก เกรตแบร์ริเออร์รีฟ  ร่องลึกก้นสมุทรมาเรียนา  วงแหวนไฟ  รายชื่อทะเล 
ภูมิภาคโลก ที่ไม่ใช่ทวีป:  โลกเหนือและโลกใต้ ทั่วโลกตะวันตกเฉียงเหนือ  ทั่วโลกตะวันตกเฉียงใต้  โกลบอลตะวันออก ทั่วโลกตะวันออกเฉียงใต้  แผ่นดินและซีกโลกน้ำ โลกตะวันตกเฉียงเหนือ  โลกตะวันตกเฉียงใต้  โลกตะวันออก โลกตะวันออกเฉียงใต้  แผ่นดินและซีกโลกน้ำ 
  ทวีปของโลก / รายชื่อทะเล
ขุนนางฝ่ายศาสนจักร

จัสติน เวลบี (แคนเทอร์เบอรี) และเรเชล เทรวีค (กลอสเตอร์) ในสภาขุนนาง ในปี ค.ศ. 2021
ขุนนางฝ่ายศาสนจักร (อังกฤษ: Lords Spiritual) ของสหราชอาณาจักรประกอบด้วยสมาชิกซึ่งเป็นมุขนายกในคริสตจักรอังกฤษจำนวน 26 คน ซึ่งเป็นสมาชิกในสภาขุนนาง (ไม่นับรวมถึงอัครมุขนายกซึ่งเกษียณอายุไปแล้วและเป็นส่วนหนึ่งของสภาโดยสิทธิแห่งบรรดาศักดิ์) ส่วนคริสตจักรสกอตแลนด์ซึ่งเป็นนิกายเพรสไบทีเรียนและคริสตจักรในเวลส์และไอร์แลนด์เหนือซึ่งไม่ถือเป็นส่วนหนึ่งของคริสตจักรอังกฤษนั้นไม่มีผู้แทนในสภาขุนนาง ขุนนางฝ่ายศาสนจักรนั้นแยกจากฝ่ายอาณาจักร (Lords Temporal) ซึ่งเป็นสมาชิกในสภาขุนนางเช่นกัน
แหล่งข้อมูลอื่น

"Lords Spiritual" . Encyclopedia Americana. 1920.
ขายดวงดาว

ขายดวงดาว (อังกฤษ: Planet & Outer Space) รวมเรื่องสั้น บรรณาธิการโดย สุชาติ สวัสดิ์ศรี ตีพิมพ์ ครั้งที่ 1 พ.ศ. 2524 โดยสำนักพิมพ์ดวงกมล
เรื่องในเล่ม

ขายดวงดาว  แปลโดย ชนัญ  จากเรื่อง Planet For Sale  แต่งโดย นีลส์ อี. นีลเสน
อารักษ์จากแดนไกล  แปลโดย อินฟินิตี้  จากเรื่อง The Sentinel  แต่งโดย อาร์เทอร์ ซี. คลาร์ก
แม่ครับ...มาดูดาวตกสิครับ  แปลโดย อุบลรัตน์ เต็งไตรรัตน์  จากเรื่อง Kaleidoscope  แต่งโดย เรย์ เบรดบิวรี่
ผู้มาเยือน  แปลโดย สุชาติ สวัสดิ์ศรี  จากเรื่อง Transit of Earth  แต่งโดย อาร์เทอร์ ซี. คลาร์ก
ดาวสมุทรเคราะห์  แปลโดย ครรชิต มาลัยวงศ์  จากเรื่อง Granville's Planet  แต่งโดย ไมเคิล ชารา
ผู้รับเหมาสร้างดาว  แปลโดย ธรรมนูญ จรัสวัฒน์  จากเรื่อง Budget Planet  แต่งโดย โรเบิร์ต เช็คเลย์
พระเจ้าพิการ  แปลโดย เอกศานต์  จากเรื่อง Gift of a Useless Man  แต่งโดย อลัน ดีน ฟอสเตอร์
ดาวแห่งศรัทธา  แปลโดย ชบาฉาย  จากเรื่อง The Streets of Ashkelon  แต่งโดย แฮรี่ แฮริสัน
บทเรียนจากประวัติศาสตร์  แปลโดย นิสามณี สัตยาบัน  จากเรื่อง History Lesson  แต่งโดย อาร์เทอร์ ซี. คลาร์ก
คำตอบจากต่างดาว  แปลโดย อมรา ปฐภิญโญบูรณ์  จากเรื่อง The Reply  แต่งโดย เจมส์ กันน์
ก่อนอารยธรรมจะรุ่ง  แปลโดย ชัยคุปต์  จากเรื่อง Encounter At Dawn  แต่งโดย อาร์เทอร์ ซี. คลาร์ก
ณ.ดาวดวงหนึ่ง  แปลโดย มาลาธร อุ่ณห์  จากเรื่อง Here There Be Tygers  แต่งโดย เรย์ เบรดบิวรี่
ดูเพิ่ม

รายชื่อนิยายวิทยาศาสตร์
รายชื่อนิยายวิทยาศาสตร์ไทย
ขีปนวิทยา

วิถีของวัตถุสามชิ้นที่ถูกเหวี่ยงด้วยมุมเงยเท่ากัน (70°)
ขีปนวิทยา (อังกฤษ: Ballistics) คือกลศาสตร์แขนงหนึ่งว่าด้วยการยิง, การบิน และพฤติกรรมของการเคลื่อนที่แบบโพรเจกไทล์ มักเกี่ยวข้องกับการเคลื่อนที่ของกระสุน, ระเบิดทิ้ง, จรวด เป็นต้น เป็นศาสตร์ที่มุ่งเน้นออกแบบและคำนวณวิถีการตกของวัตถุให้เป็นไปตามตำแหน่งที่ต้องการ
ขีปนวิถี (ballistic trajectory) หมายถึงทิศทางที่แรงผลักดันสามารถเคลื่อนที่ไปได้ ทั้งนี้ขึ้นอยู่กับกำลังขับ อาทิ ความดันในกระบอกปืนหรือในปากท่อไอพ่นเครื่องบินรบ เป็นต้น กำลังขับเหล่านี้เกิดขึ้นจากการยิงในรังเพลิง หรือโดยแรงโน้มถ่วง หรือโดยแรงต้านอากาศ
ขีปนาวุธ (ballistic missile) คือขีปนาวุธซึ่งถูกนำวิถีในขั้นตอนแรกที่ถูกขับเคลื่อนด้วยกำลังเชื้อเพลิงก่อนที่ในขั้นตอนสุดท้ายจะทิ้งตัวลงตามแรงโน้มถ่วงของโลก ซึ่งตลอดการเดินทางจะมีการเคลื่อนที่ตามกฎกลศาสตร์ดั้งเดิม แตกต่างกับขีปนาวุธร่อน (cruise missile) ซึ่งนำวิถีด้วยหลักอากาศพลศาสตร์
ประเภทย่อย

ขีปนวิทยา สามารถแตกออกมาเป็นสี่ประเภทได้ดังนี้:
ขีปนวิทยาภายใน (Internal ballistics) ศึกษาการเคลื่อนที่ในขั้นตอนส่งแรงขับดันเพื่อเร่งความเร็ววัตถุ
ขีปนวิทยาส่งผ่าน (Transition ballistics) ศึกษาการเคลื่อนที่เมื่อเข้าสู่ขั้นตอนปลอดแรงขับดัน
ขีปนวิทยาภายนอก (External ballistics) ศึกษาเส้นทางการเคลื่อนที่ในระหว่างดำเนินเที่ยวบิน
ขีปนวิทยาปลายทาง (Terminal ballistics) ศึกษาการเคลื่อนที่และผลกระทบเมื่อสิ้นสุดเที่ยวบิน
แหล่งข้อมูลอื่น

Association of Firearm and Tool Mark Examiners
Ballistic Trajectories by Jeff Bryant, The Wolfram Demonstrations Project
Forensic Firearms and Tool Marks Time Line
ขีปนาวุธทางยุทธวิธี

ขีปนาวุธทางยุทธวิธี (อังกฤษ: Tactical ballistic missile) หรือ TBM คือขีปนาวุธทิ้งตัวซึ่งออกแบบสำหรับการใช้งานพิสัยสั้นในสมรภูมิ ซึ่งมักมีพิสัยปฏิบัติการต่ำกว่า 300 กิโลเมตร ขีปนาวุธประเภทนี้มักติดตั้งบนรถบรรทุกเพื่อสามารถเคลื่อนที่ได้โดยสะดวก และสามารถติดตั้งหัวรบหลายหัวเพื่อโจมตีโครงสร้างพื้นฐานทางทหารและอาวุธยุทโธปกรณ์ของศัตรูไม่ว่าจะอยู่ในแนวหน้าหรือแนวหลังของสมรภูมิ